Manises incorpora 4 joves menors de 30 anys a la seua plantilla
08 de novembre de 2024

·Durant un any estaran treballant a diferents departaments del consistori, mitjançant el programa EMPUJU

Manises, 08 de novembre de 2024.- L'Ajuntament de Manises ha incorporat 4 nous treballadors que han estat contractats pel programa de foment de l'ocupació per a la contractació de persones joves (EMPUJU) de Labora, programa de contractació de persones joves menors de 30 anys i que han sigut seleccionades directament per l'oficina Espai Labora Manises. Concretament, s’incorpora una persona amb perfil de tècnic de comunicació, un electricista, una auxiliar veterinaria i un operari d'instal·lacions esportives.

El regidor de Promoció Econòmica i Ocupació de l'Ajuntament de Manises, Rafael Mercader, ha assenyalat que “amb aquest programa de foment de l'ocupació molts joves tenen la gran oportunitat d'accedir al món laboral i al mateix temps el consistori pot disposar d'un reforç en la plantilla. És una oportunitat que s'ha d'aprofitar, tant per part dels nous joves que entren com per part de l'administració”.

Aquests contractes tindran una duració d'un any dins del programa EMPUJU i pretenen facilitar l'accés al mercat laboral i aportar experiència als joves dins de les entitats locals.